b"\n_START_ARTICLE_\nPont Vell (Sant Climent Sescebes)\n_START_SECTION_\nDescripci\xc3\xb3\n_START_PARAGRAPH_\n\xc3\x89s situat a l'extrem de ponent del nucli urb\xc3\xa0 de la poblaci\xc3\xb3 de Sant Climent, damunt la riera d'Anyet i donant sortida al poble per l'avinguda del Campament. Aquesta via constitu\xc3\xafa l'antic acc\xc3\xa9s al nucli urb\xc3\xa0 de Sant Climent._NEWLINE_Es tracta d'un pont rehabilitat de planta rectangular, format per dos arcs rebaixats bastits amb dovelles de pedra de mida mitjana. Ambdues arcades es troben unides per dos tallamars de secci\xc3\xb3 triangular, un a cada banda de l'estructura, amb el basament i els angles bastit amb carreus de pedra desbastats. La part superior del pont presenta una barana baixa constru\xc3\xafda amb pedra i maons. El paviment, tot i que refet, \xc3\xa9s de pedra i presenta els laterals i els tallamars fets de maons._NEWLINE_La resta de l'estructura est\xc3\xa0 bastida amb c\xc3\xb2dols i pedra sense desbastar, lligat amb morter de cal\xc3\xa7.\n_START_SECTION_\nHist\xc3\xb2ria\n_START_PARAGRAPH_\nLa construcci\xc3\xb3 del Pont Vell es data tradicionalment entre els segles XV-XVII."